Un militar a alergat sute de kilometri pentru o poliţistă diagnosticată cu leucemie acută.
Laurenţiu Cobzaru a finalizat vineri o cursă de peste 600 de kilometri între Galaţi şi Satu Mare. Militarul a alergat pentru o tânără poliţistă diagnosticată cu leucemie. "Am alergat pentru Ramona. Şi a fost şi în memoria lui Nicolas, un băieţel din Brăila care a decedat, chiar îmi pare rău", a spus Laurenţiu Cobzaru.
Laurenţiu Cobzaru este militar şi a finalizat, vineri, o cursă de peste 600 de kilometri între Galaţi şi Satu Mare. Caporalul a alergat pentru o tânără poliţistă diagnosticată cu leucemie şi un copil grav bolnav. După aproape șapte zile, Laurenţiu a ajuns la Satu MareLaurenţiu Cobzaru a plecat din Galaţi, în alergare, în dimineaţa de 20 iunie. Vineri, după mai bine de 600 de km alergaţi şi aproape o săptămână în care a dormit în maşină, a ajuns la Satu Mare.Militarul a alergat pentru a o ajuta pe Elena Ramona Ţoapă, o poliţistă de 20 de ani diagnosticată cu leucemie acută la scurt timp de la angajare, dar şi în memoria unui băieţel din Brăila.Laurenţiu are 36 de ani şi nu este la primul maraton umanitar. În 2019 a mai alergat 260 de km, de la Galaţi la Bucureşti."A fost foarte bine, ca alergare şi timp m-am încadrat perfect, fiindcă am încercat să mă încadrez în 10 km pe oră. Dar nu-i importantă alergarea cât e cauza. Eu pentru Ramona am alergat. Şi a fost şi în memoria lui Nicolas, un băieţel din Brăila care a decedat, chiar îmi pare rău", a spus Laurenţiu Cobzaru.